Tomáš Tatar

**Tomáš Tatar** (*1. december 1990, Dubnica nad Váhom, Československo) je slovenský profesionálny hokejový útočník, ktorý pôsobí v tíme EV Zug v švajčiarskej najvyššej súťaži National League.

## Klubová kariéra
### Pôsobenie na Slovensku
Tomáš Tatar je odchovancom tímu HK Spartak Dubnica. V sezóne 2004/05 nastúpil ako 14-ročný do extraligy 18-ročných. Z Dubnice v roku 2006 prestúpil do Dukly Trenčín. Tam sa v sezóne 2007/2008 stal najproduktívnejším hráčom a aj najlepším strelcom extraligy juniorov. Po sezóne však odišiel do tímu HKm Zvolen, napriek tomu, že pred podpisom zmluvy so Zvolenom akceptoval podmienky Trenčína a súhlasil s pokračovaním v klube. 

### 20092011
V roku 2009 ho draftoval v druhom kole ako 60. v poradí Detroit Red Wings. Nasledujúcu sezónu strávil v drese tímu Grand Rapids Griffins v AHL, ako najmladší hráč celej súťaže. V 58 zápasoch zaznamenal solídnych 32 bodov za 16 gólov a 16 asistencií. Aj sezónu 2010/2011 začal v AHL. 31. decembra 2010 ho povolali do tímu Detroitu na zápas proti New York Islanders (3:4PP). V 51. minúte tohto zápasu strelil svoj prvý gól v NHL, ktorý bol zároveň jeho prvým bodom v kariére v tejto súťaži, avšak v tejto sezóne odohral v drese Detroitu len 9 zápasov a bodovo sa viac už nepresadil. V AHL strávil aj celú sezónu 2011/12, nazbieral 58 bodov v 76 zápasoch. 

### 20122014
Sezónu 2012/2013 začal kvôli výluke v NHL v extraligovom mužstve ŠHK 37 Piešťany. S klubom sa dohodol na zmluve do 12. októbra. Za Piešťany odohral 8 zápasov, potom sa presunul opäť do AHL, pričom s tímom túto sezónu vyhral. Vďaka výborným výkonom v play-off, kde v 29 zápasoch nazbieral 21 bodov získal trofej pre najužitočnejšieho hráča play-off (Jack Buttefield Trophy), pričom sa stal prvým Slovákom, ktorému sa podaril tento úspech.. V tejto sezóne stihol za Detroit nastúpiť v 18 zápasoch. V sezóne 2013/14 sa stal stabilným členom Detroitu, keďže AHL už nenastupoval, hoci zopár zápasov sezóny sedel na tribúne ako náhradník. Zopár zápasov odohral aj v prvej formácii tohto tímu . Zatiaľ dosiahol 26 bodov v 51 zápasoch.

### 20142015
V sezóne 2014/2015 hrával v prvej formácii spolu s Pavlom Daciukom. Tomáš prekonal svoje bodové maximum (39 bodov) a stal sa najlepším strelcom Red Wings s 29 gólmi. Tréner Babcock si ho veľmi obľúbil a preto nastúpil na všetkých 82 zápasov.

### Klubová štatistika
*Z = zápasy, G = góly, A = asistenice, B = body, TM = trestné minúty*

## Reprezentácia

  
  
  
  

### Juniorské turnaje
Tomáš Tatar mal reprezentovať Slovensko na majstrovstvách sveta dorastencov. Pred začiatkom kempu sa však zranil a šampionát vynechal. Na prelome rokov 2008 a 2009 však reprezentoval Slovensko na majstrovstvách sveta juniorov, kde bol tretím najlepším strelcom a piatym najproduktívnejším hráčom. Zároveň bol aj v najlepšej trojici hráčov slovenského tímu vyhlásenou trénerom. Po výkonoch na majstrovstvách juniorov sa dostal do nominácie slovenského A-tímu na prípravné zápasy vo februári 2009 proti Švajčiarsku. O rok sa opäť predstavil na juniorskom šampionáte, kde mu v elitnej formácií výkonmi sekundovali Marek Viedenský a Richard Pánik. 

### Seniorské turnaje
V roku 2010 sa predstavil po prvýkrát aj na seniorskom turnaji v Nemecku. V šiestich zápasoch zaznamenal 2 góly. 
V roku 2012 v reprezentácii získal striebornú medailu, pričom sa významne svojimi gólmi a asistenciami pričinil o zisk tohto cenného kovu, ktorý sa dostal na Slovensko po dlhých deviatich rokoch. Vyrovnával na 1:1 v zápase v základnej skupine proti Kanade a strelil jediný gól v zápase proti Švajčiarsku, ktorý stačil na víťazstvo 1:0. K týmto dvom gólom pridal ešte 3 asistencie. Nastupoval v tretej formácii s Jurajom Mikušom a Michelom Miklíkom.
Zúčastnil sa aj ZOH 2014, kde v štyroch zápasoch získal 2 body za 1 gól a jednu asistenciu. V máji 2022 sa zúčastnil prípravného zápasu pred MS proti Francúzsku a na samotných MS nakoniec pozbieral 6 bodov za 3 góly a 3 asistencie.

### Reprezentačná štatistika

## Ocenenia
*Majstrovstvá sveta do 20 rokov 2009
:Trojica najlepších hráčov reprezentácie na šampionáte.
*Jack Butterfield Trophy - trofej pre najužitočnejšieho hráča play-off AHL - v sezóne 2012/13
*Najlepší strelec play-off v AHL v sezóne 2012/13 - 16 gólov v 24 zápasoch 
* Slovenský hokejista roka 2023
 
## Poznámky
 Niekedy nesprávne uvádzaný ako Tomáš Tatár

## Referencie

## Iné projekty

## Externé odkazy
* 

Kategória:Slovenskí hokejisti
Kategória:Hráči HKm Zvolen
Kategória:Hráči MHK Dubnica nad Váhom
Kategória:Hráči Dukly Trenčín
Kategória:Hráči ŠHK 37 Piešťany
Kategória:Hráči HC 07 Detva
Kategória:Hráči Detroit Red Wings
Kategória:Hráči Montreal Canadiens
Kategória:Hráči Vegas Golden Knights
Kategória:Hráči New Jersey Devils
Kategória:Slovenskí hokejisti draftovaní NHL
Kategória:Účastníci MS v hokeji 2010
Kategória:Účastníci MS v hokeji 2012
Kategória:Účastníci MS v hokeji 2014
Kategória:Účastníci MS v hokeji 2015
Kategória:Účastníci MS v hokeji 2019
Kategória:Účastníci MS v hokeji 2022
Kategória:Súrodenci v ľadovom hokeji
Kategória:Osobnosti z Dubnice nad Váhom
Kategória:Hokejisti draftovaní klubom Detroit Red Wings
Kategória:Hráči Seattle Kraken
Kategória:Olympijskí vlajkonosiči Slovenska
Kategória:Vlajkonosiči na Zimných olympijských hrách 2026